**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ MENO MOKYKLOS NUOSTATŲ PATVIRTINIMO“ PROJEKTO**

**AIŠKINAMASIS RAŠTAS**

2021-11-15

Lazdijų rajono savivaldybės tarybos sprendimo „Dėl Lazdijų meno mokyklos nuostatų patvirtinimo” projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 6 straipsnio 5 dalimi, Lietuvos Respublikos švietimo įstatymo 43 straipsnio 4 dalimis, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“.

Lazdijų meno mokyklos nuostatai keičiami siekiant mokykloje įteisinti nuotolinio mokymosi būdą. Vadovaujantis Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl mokymo nuotoliniu ugdymo proceso organizavimo būdu kriterijų aprašo patvirtinimo“, mokyklos steigėjas turi įteisinti mokyklų nuotolinio mokymosi būdą mokyklos nuostatuose. Vadovaujantis Nuostatų, įstatų ar statutų įforminimo reikalavimų, patvirtintų Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, 2021-04-30 nauja redakcija (TAR, 2021, Nr. 2021-09008), Lazdijų meno mokyklos nuostatų V skyriuje „Mokyklos savivalda“ detaliai išdėstomi mokyklos savivaldos institucijų rinkimo ir atstovavimo principai, kadencijos, narių skaičius, savivaldos institucijų vadovų rinkimo principai, savivaldos institucijų veiklos organizavimas ir kt. Taip pat apibrėžiamas mokyklos vadovo skyrimas, įgaliojimai, vertinimas, atleidimas.

**Sprendimo projekto tikslas** – patvirtinti Lazdijų meno mokyklos nuostatus.

**Neigiamų pasekmių nenumatoma.**

**Parengtas sprendimo projektas neprieštarauja galiojantiems teisės aktams.**

**Dėl sprendimo projekto pastabų ir pasiūlymų negauta.**

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vyr. specialistė Auksė Stirbienė.

Vyr. specialistė Auksė Stirbienė